{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o izmjenama i dopunama Pravilnika o obavljanju gospodarskog ribolova na moru obalnim mrežama potegačama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Biom","PRAVILNIK O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OBALNIM MREŽAMA POTEGAČAMA","Ovaj Pravilnik je izrađen temeljem Odluke o donošenju Plana upravljanja ribolovom obalnim mrežama potegačama u RH od 28.7.2021. Kako bi se smisleno mogao komentirati ovaj Pravilnik putem eSavjetovanja, potrebno je da navedeni Plan upravljanja bude dostupan javnosti (na web stranici Ministarstva poljoprivrede https://ribarstvo.mps.hr/default.aspx?id=5062). Kako Plan nije dostupan javnosti, zainteresirana javnost ga je tražila, no i dan danas tom zahtjevu nije udovoljeno, iako su prošli svi zakonski rokovi za isto (https://imamopravoznati.org/request/plan_upravl\njanja_za_ribolov_obal_2). Uz to je Pravilnik stavljen na eSavjetovanje od 4.8. do 18.8. – u vrijeme godišnjih odmora i ne poštujući zakonski rok od 30 dana za javno savjetovanje. Nadalje, Ministarstvo gospodarstva i zaštite okoliša je provelo Prethodnu ocjenu prihvatljivosti za ekološku mrežu prilikom koje je odlučeno da je Plan upravljanja prihvatljiv za ekološku mrežu (https://mingor.gov.hr/UserDocsImages//UPRAVA%20\nZA%20ZA%C5%A0TITU%20PRIRODE/Prethodna%20ocjena%2\n02021/Prethodna%20ocjena%20za%20strategije%20pla\nnove%20i%20programe%202021//19032021_Rjesenje_Pl\nan%20upravljanja%20za%20ribolov%20obalnim%20mre%\nC5%BEama%20potegacama.pdf). Konačno, prilikom izrade Plana upravljanja nije konzultirana javnost, bez obzira što Aarhuška konvencija osigurava pravo pristupa informacijama, sudjelovanja javnosti u odlučivanju i pristupa pravosuđu u pitanjima okoliša (https://mingor.gov.hr/o-ministarstvu-1065/djelo\nkrug-4925/medjunarodna-suradnja/multilateralni-m\nedjunarodni-sporazumi-1138/aarhuska-konvencija/1\n139). \nŽelimo napomenuti da je sudjelovanje javnosti u odlučivanju (pa tako i izradi strateškog dokumenta poput Plana upravljanja) civilizacijski doseg našeg vremena i da je ono omogućeno našim propisima. Kako zainteresirana javnost nema pristup Planu upravljanja, još uvijek nismo u mogućnosti ni procijeniti da li je rješenje o ne upućivanju Plana upravljanja na Glavnu ocjenu opravdano ili ga je potrebno osporavati. S obzirom da ne postoje kvalitetni podaci o kartiranju morskih staništa, postoji mogućnost da zapravo nije bilo moguće isključiti značajan negativan utjecaj na ciljeve očuvanja i cjelovitost područja ekološke mreže i da je Plan zapravo trebao biti upućen na Glavnu ocjenu. Navedeno će biti moguće procijeniti tek kada Plan upravljanja bude dostupan javnosti. \nIz svega navedenog je jasno da nadležno tijelo nije omogućilo smisleno komentiranje Pravilnika i da je ovo savjetovanje sa zainteresiranom javnosti napravljeno isključivo pro forma."]
[2,"Udruga za prirodu, okoliš i održivi razvoj Sunce","PRAVILNIK O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OBALNIM MREŽAMA POTEGAČAMA","Iako je predmetno savjetovanje otvoreno za izmjene i dopune Pravilnika, koristimo priliku da ukažemo na određene propuste prilikom utvrđenja ribolovnih alata i  lokacija ribolovnih pošti u ovim Izmjenama i dopunama, a koji se reflektiraju na pravilnu implementaciju UREDBE VIJEĆA (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94- Mediteranska uredba.\nNaime, s obzirom da su predmetni Pravilnik i Plan upravljanja obalnim mrežama potegačama (obveza iz članka 19. Uredbe Vijeća (EZ) br. 1967/2006)  dva centralna akta uređenje obavljanja gospodarskog ribolova obalnim mrežama potegačama koja se nadopunjuju i „zajednički“ postavljaju okvir korištenja obalnih mreža potegača kao ribolovnog alata u RH, važno je  prilikom izmjena i dopuna ovog Pravilnika ukazati na potrebu kvalitetnog planiranja i predviđanja ribolovnih pošta u smislu zaštite vrsta i staništa koja su Mediteranskom uredbom stavljena u fokus (posebice morske cvjetnice i koraligeni), sve u skladu s načelom predostrožnosti.\nPredmetni Pravilnik u Prilogu V. propisuje koordinate ribolovnih pošti/lokacija na kojima je dozvoljen ribolov obalnim mrežama potegačama, dok Plan upravljanja treba donijeti okvir koji osigurava da održiv ribolov predmetnim alatima te smanjenje ribolovnog napora, odnosno osigurati da se ribari održivo na utvrđenim lokacijama/poštama. Dakle, da bi se donio Plan upravljanja potrebno je prvo da Pravilnik utvrdi lokacije/pošte jer o njima ovisi i način upravljanja jer tek poznavanjem lokacije budućih ribolovnih zahvata možemo procjenjivati njihov utjecaj na okoliš, vrste, staništa te u konačnici ekološku mrežu. Nadalje, Planom upravljanja RH ima pravo tražiti odstupanja od primjene pojedinih odredbi Mediteranske uredbe, a koje se mogu reflektirati na vrste i staništa, stoga je pravilna i točna procjena lokacija/pošti ribolova veoma važna.\nKako bi već sada ukazali na važnost dobre procjene teritorija na kojem će se dopustiti ribolov obalnim mrežama potegačama za istaknuti je kako se procjena ribolovnih pošta s obzirom na preklapanja sa staništima morskih cvjetnica obavlja paušalno, tj. nije utemeljena na najnovijim raspoloživim podacima. Naime, karta staništa livada morskih cvjetnicau području teritorijalnih voda Republike Hrvatske ne postoji, jedini mogući referentni dokument jest nacionalna Karta staništa iz 2004. godina u kojoj su nepotpuni, neprecizni i zastarjeli podaci te u kojoj uopće ne postoje podaci o rasprostranjenosti svih vrsta  morskih cvjetnica, već jedino o livadama posidonije. Napominjemo kako je Republika Hrvatska zbog manjka relevantnih podataka o rasprostranjenosti livada posidonije na biogeografskom seminaru od strane Europske komisije za ovo stanište dobila „scientific reserve“ (Zagreb, 29. i 30. rujna 2014.), što znači da Hrvatska treba prikupiti podatke o rasprostranjenosti ovog staništa kako bi se definirala konačna lista područja ekološke mreže za ovo stanište. \nS obzirom da je RH Planom upravljanja iz 2017. godine podnijela zahtjev za derogaciju Mediteranske uredbe koja je odobrena PROVEDBENOM UREDBOM KOMISIJE (EU) 2018/1586 od 22. listopada 2018. o utvrđivanju odstupanja od Uredbe Vijeća (EZ) br. 1967/2006 u pogledu najmanje udaljenosti od obale, najmanje dubine mora i zabrane ribolova iznad zaštićenih staništa za ribolov obalnim mrežama potegačama u teritorijalnim vodama Hrvatske za očekivati je da će se podnijeti novi zahtjev za derogacijom pojedinih odredbi Mediteranske uredbe.\nNaime, ove Izmjene i dopune biti će temelj budućeg zahtijeva za derogacijom i važno je istaknuti da u članku 4. Mediteranske uredbe stoji:\n1. Zabranjuje se ribolov povlačnim mrežama koćama, dredžama, okružujućim mrežama plivaricama, potegačama otvorenog mora, obalnim mrežama potegačama ili sličnim mrežama iznad dna pokrivenih morskim cvjetnicama, posebno Posidonia oceanica ili drugim morskih cvjetnicama. \nMeđutim, ova zabrana nije apsolutna već je u stavku 2. istog članka  dopušteno odstupanje od iste ovisno o vrsti i načinu ribolova poviše staništa livada vrste Posidonia oceanica, Natura 2000 staništa i drugih zaštićenih staništa, sve u skladu s odredbama Uredbe. Dakle, ribolovne aktivnosti za koje se traži derogacija trebaju biti:\n- uređene planom upravljanja,\n- odvijati se nad najviše 33% površine morskog dna pokrivenog livadama morske cvjetnice Posidonia oceanica, u okviru područja na koje se odnosi plan upravljanja; \n- odvijati se nad najviše 10% dna pokrivenog morskim cvjetnicama u teritorijalnim vodama predmetne države članice. \nDakle, da bi Pravilnik bio usklađen s Mediteranskom uredbom isti mora propisati ribolovne pošte na utemeljenim podacima o rasprostranjenosti vrsta i staništa koja su ugrožena uporabom obalnih mreža potegača.\nIz dokumenta na savjetovanju nije jasno na temelju kojih znanstvenih osnova je utvrđeno da se predložene lokacije/pošte u Dodatku V. ne preklapaju sa ekološkom mrežom ili drugim zaštićenim vrstama i staništima koji su objekt zaštite prema Mediteranskoj uredbi, ali i Direktivi o staništima. S obzirom na ranije navedeno i opravdanu sumnju da ne postoje izvori najnovijih podataka o vrstama i staništima koje mogu biti ugrožene ovim zahvatom držimo da je isto nužno revidirati i utemeljeno procijeniti, odnosno ako tome nije tako informirati javnost o temeljima donošenja ove odluke. Dapače, RH je obvezna sukladno članku 4. Mediteranske uredbe poduzimati odgovarajuće korake radi osiguravanja prikupljanja znanstvenih informacija s ciljem utvrđivanja i kartiranja staništa koja će se zaštititi u okviru ovog članka.\nIsto je važno i u svijetlu činjenice da će RH najizglednije tražiti produljenje derogacije Mediteranske uredbe te ulazni podaci za procjenu opravdanosti derogacije će biti od krucijalne važnosti za odluku Komisije. Dalje, RH  treba ribolovnu aktivnost za koju se derogacija traži urediti planom upravljanja. Na javno dostupnim službenim stranicama Ministarstva poljoprivrede takav dokument ne postoji, iako su organizacije civilnog društva upoznate da je za „novi“ plan upravljanja doneseno Rješenje MINGOR-a o prihvatljivosti Plana za ekološku mrežu (KLASA: UP/I-612-07/21-37/89, UR.BROJ: 517-10-2-3-21-4 od 19.03.2021.) te su tražile dostavu istog zahtjevom za pristup informacijama, kojem do danas nije udovoljeno. Za potrebe ovog savjetovanje važno je istaknuti kako je predmetna procjena utjecaja na ekološku mrežu Plana upravljanja provedena prije novoutvrđenih ribolovnih pošti/lokacija i u tom smislu Plan upravljanja je potrebno revidirati i ponovno procijeniti utjecaj na ekološku mrežu s obzirom da su promijenjene osnove i činjenice na temelju kojih je proveden OPEM postupak. \nPozdravljamo zabranu ribolova šabakunom te zabranu korištenja svih obalnih potegača unutar ekološke mreže. Međutim, istaknuli bi kako se ovim Pravilnikom i dalje dozvoljava ribolov obalnim potegačama na iznimno velikom broju lokacija, njih čak 1167 (prethodnim Pravilnikom je bilo dozvoljena na oko 1900 lokacija). Iako su nove ribolovne pošte/lokacije izvan granica ekološke mreže, one se i dalje potencijalno nalaze iznad livada morskih cvjetnica, posebice livada posidonije te ribolovne aktivnosti na ovom području mogu imati utjecaj na cjelovitost/koherentnost ekološke mreže te općenito povoljno stanje ovog prioritetnog i zaštićenog staništa/vrste. Sukladno ovom smatramo kako bi Plan upravljanja, a time i Pravilnik trebali proći Glavnu ocjenu u okviru postupka ocjene prihvatljivosti za ekološku mrežu, kao i Stratešku procjenu utjecaja na okoliš.\nPosljednje, ali ne i najmanje važno je za istaknuti kako je potrebno i budući plan upravljanja obalnim mrežama potegačama staviti na dispoziciju javnosti i osigurati sudjelovanje javnosti prilikom izrade i donošenja toga akta, kao i buduće derogacije Mediteranske uredbe, ukoliko je bude."]